CELEX: 52022PC0049
Language: hu
Date: 2022-02-15
Title: Javaslat A TANÁCS HATÁROZATA az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodással létrehozott partnerségi tanácsban a civil társadalmi fórum iránymutatásainak elfogadásával kapcsolatban az Európai Unió által képviselendő álláspontról

EURÓPAI
                            BIZOTTSÁG
                                                    Brüsszel, 2022.2.15.
                                                    COM(2022) 49 final
                                                    2022/0034 (NLE)
                                           Javaslat
                                A TANÁCS HATÁROZATA
   az egyrészről az Európai Unió és az Európai Atomenergia-közösség, és másrészről Nagy-
           Britannia és Észak-Írország Egyesült Királysága közötti kereskedelmi és
     együttműködési megállapodással létrehozott partnerségi tanácsban a civil társadalmi
         fórum iránymutatásainak elfogadásával kapcsolatban az Európai Unió által
                                  képviselendő álláspontról
HU                                                                                       HU
 ---pagebreak---                                             INDOKOLÁS
   1.       A JAVASLAT TÁRGYA
   A Bizottság javasolja, hogy a Tanács határozza meg az egyrészről az Európai Unió és az
   Európai Atomenergia-közösség, és másrészről Nagy-Britannia és Észak-Írország Egyesült
   Királysága közötti kereskedelmi és együttműködési megállapodással (a továbbiakban:
   kereskedelmi és együttműködési megállapodás)1 létrehozott partnerségi tanácsban az említett
   megállapodás szerinti civil társadalmi fórum irányítására vonatkozó iránymutatások tervezett
   elfogadásával kapcsolatban az Unió nevében képviselendő álláspontot.
   2.       A JAVASLAT HÁTTERE
   2.1.     A kereskedelmi és együttműködési megállapodás
   A kereskedelmi és együttműködési megállapodás megteremti az Unió és az Egyesült
   Királyság közötti széles körű kapcsolat alapját A megállapodás 2021. május 1-jén lépett
   hatályba, és ideiglenes jelleggel 2021. január 1-je óta alkalmazzák.
   A kereskedelmi és együttműködési megállapodás intézményi keretet hoz létre, amely
   magában foglalja azokat a mechanizmusokat, amelyek lehetővé teszik a felek számára, hogy
   konzultáljanak a civil társadalommal a megállapodás és bármely kiegészítő megállapodás –
   különösen a belső tanácsadó csoportokkal és a 13. és 14. cikkben említett civil társadalmi
   fórummal való együttműködés révén – történő végrehajtásáról.
   A kereskedelmi és együttműködési megállapodás 14. cikke kimondja, hogy a felek elősegítik
   egy civil társadalmi fórum megszervezését, amelynek célja, hogy a megállapodás második
   részének végrehajtásáról szóló párbeszéd színtere legyen. A partnerségi tanács elfogadja a
   fórum irányítására vonatkozó operatív iránymutatásokat.
   A civil társadalmi fórum az Európai Unió és az Egyesült Királyság civil társadalmának
   képviselőiből áll, és évente legalább egyszer ülésezik, amennyiben a felek másként nem
   állapodnak meg.
   2.2.     A partnerségi tanács tervezett határozata
   A partnerségi tanács tervezett jogi aktusának célja, hogy meghatározza a civil társadalmi
   fórum megszervezésére vonatkozó fő iránymutatásokat. Ezeket az operatív iránymutatásokat
   a partnerségi tanácsnak a civil társadalmi fórum első ülése előtt el kell fogadnia.
   3.       AZ UNIÓ ÁLTAL KÉPVISELENDŐ ÁLLÁSPONT
   A tanácsi határozatra irányuló javaslat célja a kereskedelmi és együttműködési
   megállapodással létrehozott partnerségi tanácsban a civil társadalmi fórumra vonatkozó
   iránymutatások elfogadásával kapcsolatban az Európai Unió által képviselendő álláspont
   meghatározása.
   Javasoljuk egy, az EU és az Egyesült Királyság civil társadalmának képviselőiből álló civil
   társadalmi fórum létrehozását, amely mindkét oldalon korlátozott számú, fizikailag jelen levő
   résztvevőt, valamint nagyobb számú, elektronikus úton részt vevő tagot foglalna magában. A
   fizikai és digitális részvételt lehetővé tévő fórumot évente, a kereskedelmi partnerségi
   bizottság ülése időpontjának közvetlen közelében rendezik meg. A szervezés az ülést
   szervező fél felelősségi körébe tartozna, és évente rotálna. A napirendet a felek közös
   1
           HL L 149., 2021.4.30., 10. o.
HU                                                 1                                             HU
 ---pagebreak---    megegyezéssel határozzák meg, és az a kereskedelmi és együttműködési megállapodás II.
   részének (Kereskedelem, légi közlekedés, közúti szállítás, szociális biztonsági rendszerek
   koordinálása, valamint a rövid távú tartózkodásra jogosító vízumok, halászat és egyéb
   rendelkezések) végrehajtásával kapcsolatos kérdésekre terjed ki. A felek törekednek arra,
   hogy a napirendről való megállapodás előtt konzultáljanak a kereskedelmi és együttműködési
   megállapodás 13. cikkében meghatározott belső tanácsadó csoportjaikkal a lehetséges
   napirendi pontokról.
   4.       JOGALAP
   4.1.     Eljárási jogalap
   4.1.1.   Általános elvek
   Az Európai Unió működéséről szóló szerződés (EUMSZ) 218. cikkének (9) bekezdése
   határozatok elfogadásáról rendelkezik „a megállapodásokkal létrehozott szervekben az Unió
   által képviselendő álláspontok kialakítására vonatkozóan, amennyiben az ilyen szervnek
   joghatással bíró jogi aktust kell elfogadnia, kivéve a megállapodás intézményi kereteit
   kiegészítő vagy módosító jogi aktusokat”.
   A „joghatással bíró jogi aktus” fogalmába beletartoznak a nemzetközi jognak a kérdéses
   szervet szabályozó szabályai szerint joghatással bíró jogi aktusok. Ezenfelül a fogalom
   magában foglalja azokat az eszközöket is, amelyek a nemzetközi jog szerint nem bírnak
   kötelező erővel, de „meghatározó módon befolyásolják az uniós jogalkotó által […]
   elfogadott szabályozás tartalmát”2.
   4.1.2.   A jelen esetre történő alkalmazás
   A partnerségi tanácsot megállapodás, nevezetesen a kereskedelmi és együttműködési
   megállapodás hozta létre.
   A partnerségi tanács által elfogadandó jogi aktus joghatással bíró jogi aktus. A kereskedelmi
   és együttműködési megállapodás 14. cikkével összehangban a tervezett jogi aktus a
   nemzetközi jog szerint kötelező érvényű lesz.
   A tervezett jogi aktus nem egészíti ki és nem módosítja a kereskedelmi és együttműködési
   megállapodás intézményi keretét.
   A javasolt határozat eljárási jogalapja ezért az Európai Unió működéséről szóló szerződés
   (EUMSZ) 218. cikkének (9) bekezdése.
   4.2.     Anyagi jogalap
   4.2.1.   Általános elvek
   Az EUMSZ 218. cikkének (9) bekezdése szerinti határozat anyagi jogalapja elsősorban azon
   tervezett jogi aktus célkitűzésétől és tartalmától függ, amellyel kapcsolatban az Unió által
   képviselendő álláspont meghatározásra kerül. Amennyiben a tervezett jogi aktus kettős
   célkitűzést követ, vagy két összetevőből áll, és ezek egyike elsődlegesként vagy döntő
   jellegűként azonosítható, míg a másik pusztán járulékos jellegű, az EUMSZ 218. cikkének (9)
   bekezdése szerinti határozatot egyetlen jogalapra, azaz az elsődleges, illetve döntő jellegű
   célkitűzés vagy összetevő által megkövetelt jogalapra kell alapítani.
   2
           A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–
           64. pont.
HU                                                       2                                                    HU
 ---pagebreak---    4.2.2.   A jelen esetre történő alkalmazás
   A tervezett jogi aktus célkitűzése és tartalma a közös kereskedelempolitikával, halászattal és
   közlekedéssel kapcsolatos. Ezért a javasolt határozat anyagi jogalapja az EUMSZ 207. cikke,
   91. cikke, 100. cikke és 43. cikke.
   4.3.     Következtetés
   A javasolt határozat jogalapja ezért az EUMSZ 207. cikke, 91. cikke, 100. cikke és 43. cikke,
   összefüggésben az EUMSZ 218. cikkének (9) bekezdésével.
HU                                                3                                               HU
 ---pagebreak---                                                            2022/0034 (NLE)
                                                  Javaslat
                                        A TANÁCS HATÁROZATA
   az egyrészről az Európai Unió és az Európai Atomenergia-közösség, és másrészről Nagy-
             Britannia és Észak-Írország Egyesült Királysága közötti kereskedelmi és
     együttműködési megállapodással létrehozott partnerségi tanácsban a civil társadalmi
          fórum iránymutatásainak elfogadásával kapcsolatban az Európai Unió által
                                         képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen az Európai Unió
   Működéséről szóló Szerződés 43., 91., 100. és 207. cikkére, összefüggésben 218. cikkének (9)
   bekezdésével,
   tekintettel az Európai Bizottság javaslatára,
   mivel:
   (1)     Az Unió a 2021. április 29-i (EU) 2021/689 tanácsi határozattal3 megkötötte az
           egyrészről az Európai Unió és az Európai Atomenergia-közösség, másrészről Nagy-
           Britannia és Észak-Írország Egyesült Királysága közötti kereskedelmi és
           együttműködési megállapodást (a továbbiakban: a kereskedelmi és együttműködési
           megállapodás), amely 2021. május 1-jén lépett hatályba, és ideiglenes jelleggel
           2021. január 1-je óta alkalmazzák.
   (2)     A kereskedelmi és együttműködési megállapodás 14. cikke előírja, hogy a partnerségi
           tanács elfogadja a civil társadalmi fórum működésére vonatkozó iránymutatásokat. A
           fórum évente legalább egyszer ülésezik, kivéve, ha a felek másként nem állapodnak
           meg.
   (3)     A partnerségi tanács elfogadja a civil társadalmi fórum irányítására vonatkozó operatív
           iránymutatásokat.
   (4)     Helyénvaló ezért meghatározni az Unió nevében a partnerségi tanácsban képviselendő
           álláspontot.
   (5)     A civil társadalmi fórumra vonatkozó iránymutatások időben történő elfogadásának
           lehetővé tétele érdekében e határozatnak az elfogadása napján hatályba kell lépnie,
   ELFOGADTA EZT A HATÁROZATOT:
                                                   1. cikk
   A kereskedelmi és együttműködési megállapodással létrehozott partnerségi tanácsban a
   megállapodás 14. cikkével összhangban meghozandó határozattal kapcsolatban az Unió által
   képviselendő álláspontnak a civil társadalmi fórum e határozathoz csatolt iránymutatás-
   tervezetén kell alapulnia.
   3
           HL L 149., 2021.4.30., 2. o.
HU                                                    4                                            HU
 ---pagebreak---                                               2. cikk
   Ennek a határozatnak a Bizottság a címzettje.
   Kelt Brüsszelben, -án/-én.
                                               a Tanács részéről
                                               az elnök
HU                                               5               HU
 ---documentbreak---                             EURÓPAI
                            BIZOTTSÁG
                                                    Brüsszel, 2022.2.15.
                                                    COM(2022) 49 final
                                                    ANNEX
                                        MELLÉKLET
                                       a következőhöz:
                                           Javaslat
                                A TANÁCS HATÁROZATA
   az egyrészről az Európai Unió és az Európai Atomenergia-közösség, és másrészről Nagy-
           Britannia és Észak-Írország Egyesült Királysága közötti kereskedelmi és
     együttműködési megállapodással létrehozott partnerségi tanácsban a civil társadalmi
         fórum iránymutatásainak elfogadásával kapcsolatban az Európai Unió által
                                  képviselendő álláspontról
HU                                                                                       HU
 ---pagebreak---                                                     FÜGGELÉK
              IRÁNYMUTATÁSOK A CIVIL TÁRSADALMI FÓRUM SZÁMÁRA
                       a kereskedelmi és együttműködési megállapodás keretében
   az egyrészről az Európai Unió és az Európai Atomenergia-közösség, és másrészről Nagy-
   Britannia és Észak-Írország Egyesült Királysága közötti kereskedelmi és együttműködési
   megállapodás (a továbbiakban: kereskedelmi és együttműködési megállapodás) 14. cikkének
   (1) és (2) bekezdése úgy rendelkezik, hogy a Felek elősegítik az Európai Unió és Nagy-
   Britannia és Észak-Írország Egyesült Királysága (az Egyesült Királyság) civil társadalmának
   képviselőiből álló civil társadalmi fórum megszervezését, amely legalább évente egyszer
   ülésezik, kivéve ha a Felek másként nem állapodnak meg. A kereskedelmi és együttműködési
   megállapodás előírja, hogy a partnerségi tanács elfogadja a civil társadalmi fórum
   működésére vonatkozó iránymutatásokat.
   1.         RÉSZTVEVŐK
   A kereskedelmi és együttműködési megállapodás1 14. cikkének (3) bekezdése értelmében a
   civil társadalmi fórumon az Európai Unió és az Egyesült Királyság civil társadalmi
   szervezeteinek képviselői vesznek részt, nevezetesen a kereskedelmi és együttműködési
   megállapodás II. részének hatálya alá tartozó területek szempontjából releváns, a társadalom
   különböző szegmenseiben működő üzleti és munkáltatói szervezetek (de nem az egyéni
   magánvállalkozások), szakszervezetek, tudományos körök és nem kormányzati szervezetek
   képviselői. A Felek a civil társadalmi szervezetek kiegyensúlyozott képviseletének
   előmozdítása érdekében alkalmazzák a civil társadalom képviselőinek nyilvántartásba
   vételére vonatkozó szabályaikat és gyakorlataikat.
   Gyakorlati okokból a civil társadalmi fórum személyes résztvevőinek száma mindkét oldalon
   a civil társadalom 60 képviselőjére korlátozódik, kivéve, ha a Felek másként állapodnak meg.
   Ezek a képviselők személyesen vagy elektronikus úton részt vehetnek a civil társadalmi
   fórum ülésein. A Felek megállapodhatnak abban, hogy az együttműködési megállapodás 14.
   cikkének (2) bekezdésével összhangban az ülést teljes mértékben virtuális úton tartják meg. A
   civil társadalmi fórum nyitva áll az előzetesen regisztráló, civil társadalmi szervezetek más
   tagjainak megfigyelőként történő részvétele előtt.
   2.         HATÁLY
   A civil társadalmi fórum megbeszélései a kereskedelmi és együttműködési megállapodás II.
   részében szereplő területekre terjednek ki: kereskedelem, légi közlekedés, közúti szállítás,
   szociális biztonsági rendszerek koordinálása, valamint a rövid távú tartózkodásra jogosító
   vízumok, halászat és egyéb rendelkezések.
   3.         IDŐZÍTÉS, SZERVEZÉS ÉS NAPIREND
   A kereskedelmi és együttműködési megállapodás előírja, hogy a civil társadalmi fórum évente
   legalább egyszer ülésezik, kivéve, ha a Felek másként állapodnak meg. A civil társadalmi
   1
            A civil társadalmi fórum nyitva áll a Felek területén letelepedett független civil társadalmi szervezetek
            részvétele előtt, beleértve a kereskedelmi és együttműködési megállapodás 13. cikkében említett belső
            tanácsadó csoportok tagjait is. A Felek előmozdítják többek között a gazdasági növekedéssel és a
            fenntartható fejlődéssel, valamint a szociális, emberi jogi, környezetvédelmi és egyéb kérdésekkel
            foglalkozó nem kormányzati szervezetek, üzleti és munkáltatói szervezetek és szakszervezetek
            kiegyensúlyozott képviseletét.
HU                                                         1                                                          HU
 ---pagebreak---    fórum a kereskedelmi partnerségi bizottság ülése időpontjához közeli időpontban ülésezik,
   kivéve, ha a Felek másként állapodnak meg. A kereskedelmi partnerségi bizottság és a
   kereskedelmi szakbizottságok társelnökei, valamint az energiával, a légi közlekedéssel, a
   repülésbiztonsággal, a közúti közlekedéssel, a szociális biztonsági rendszerek koordinálásával
   és a halászattal foglalkozó szakbizottságok társelnökei részt vehetnek a fórumon, amikor ott a
   hatáskörükbe tartozó kérdések megvitatására kerül sor.
   A civil társadalmi fórumot a kereskedelmi partnerségi bizottság ülésének otthont adó Fél
   szervezi, ami azt jelenti, hogy a fórum helyszíne felváltva lesz az Európai Unió és az Egyesült
   Királyság területe között, kivéve, ha a Felek másként állapodnak meg. A fórumnak otthont
   adó Fél biztosítja a helyszínt, és elősegíti az ülés lebonyolítását (pl. linkeket biztosít a
   regisztrációhoz és a virtuális részvételhez).
   A Felek törekednek arra, hogy a napirendtervezetnek a másik Féllel való elfogadása előtt
   konzultáljanak saját belső tanácsadó csoportjaikkal a lehetséges napirendi pontokról. A Felek
   törekednek arra, hogy a napirendtervezeteket a civil társadalmi fórum ülése előtt 15 nappal
   közzétegyék.
   A fogadó Fél a másik Féllel egyetértésben, az ülést követő 30 napon belül megszövegezi a
   civil társadalmi fórum eredményeit és következtetéseit. Az egyes ülések eredményeit és
   következtetéseit megosztják a partnerségi tanáccsal, a kereskedelmi partnerségi bizottsággal
   és az energiával, a légi közlekedéssel, a repülésbiztonsággal, a közúti közlekedéssel, a
   szociális biztonsági rendszerek koordinációjával és a halászattal foglalkozó
   szakbizottságokkal, és nyilvánosságra hozzák azokat.
   A partnerségi tanács módosíthatja ezeket az iránymutatásokat, többek között a végrehajtásuk
   során felmerülő kérdések kezelése érdekében.
HU                                                2                                                HU